Na temelju članka 53. Statuta Općine Gornja Rijeka („Službeni glasnik Koprivničko-križevačke županije“ broj 1/18, 5/20. i 3/21) i članka 25. Pravilnika o financiranju programa i projekata udruga koji su od interesa za Općinu Gornja Rijeka („Službeni glasnik Koprivničko-križevačke županije“ broj 14/15) i Prijedloga povjerenstva za ocjenjivanje ponuda za financiranju programa i projekata udruga koji su od interesa za Općinu Gornja Rijeka u 2024. godini od 28. svibnja 2024. godine, općinski načelnik Općine Gornja Rijeka donosi

ODLUKU

o dodjeli financijskih sredstava udruga prijavljenim na Javni poziv za financiranje programa i projekata udruga koji su od interesa za

Općinu Gornja Rijeka za 2024. godinu

I.

Ovom Odlukom odobravaju se financijska sredstva za financiranju programa i projekata udruga koji su od interesa za Općinu Gornja Rijeka u 2024. godini, temeljem raspisanog Javnog poziva za financiranje programa i projekata udruga koji su od interesa za Općinu Gornja Rijeka u 2024. godini u iznosu od 9.630,00 EUR.

II.

Sredstva iz točke I. ove Odluke raspoređuju se kako slijedi:

**a) Prioritetno područje 1 – Kultura i kulturno – turističke manifestacije**

|  |  |  |  |
| --- | --- | --- | --- |
| RED.BROJ | NAZIV UDRUGE | NAZIV PROJEKTA/PROGRAMA | IZNOS POTPORE(EUR) |
| 1. | Udruga Potkalnički plemenitaši | 19. Sidonijini dani | 1.500,00 |
| 2. | Udruga Potkalnički plemenitaši | Sidonijini plesovi | 1.800,00 |
| 3. | Udruga Gradski tamburaški orkestar Križevci | Koncert „Po dragome kraju“ | 660,00 |

Sredstva iz ove podtočke osigurana su u Proračunu Općine Gornja Rijeka za 2024. godinu (“Službeni glasnik Koprivničko-križevačke županije” broj 28a/23), Razdjel 002 Jedinstveni upravni odjel, glava 00201 Jedinstveni upravni odjel, program: 105 Javne potrebe u kulturi, aktivnost A 105001 Poticanje kulturno umjetničkog amaterizma i manifestacije.

b) Prioritetno područje 2 – Sport, sportske manifestacije i lovstvo:

|  |  |  |  |
| --- | --- | --- | --- |
| RED.BROJ | NAZIV UDRUGE | NAZIV PROJEKTA/PROGRAMA | IZNOS POTPORE(EUR) |
| 1. | Športsko rekreacijsko društvo „Plava krv – Dropkovec“ | Rekreativne aktivnosti na selu 2024. | 700,00 |
| 2. | Športsko rekreacijsko društvo „Josip Žganec“ Pofuki | Organizacija malonogometnog turnira | 700,00 |
| 3. | Nogometni klub Gornja Rijeka | Naziv projekta: Promicanje i poticanje nogometnog sporta kroz sustav natjecanja i rekreaciju | 2.100,00 |
| 4. | Nogometni klub Gornja Rijeka | Promicanje i poticanje nogometnog sporta kod djece i mladeži kroz provedbu Škole nogometa | 500,00 |
| 5. | Društvo športske rekreacije „Vukšinec Riječki“ | Nabava opreme za igralište i poticanje mladih na sportske aktivnosti | 500,00 |
| 6. | Lovačko društvo „Košuta-Prigorje“ Gornja Rijeka | Održavanje natjecanja u gađanju letećih meta u 2024. godini. | 500,00 |

Sredstva iz ove podtočke osigurana su u Proračunu Općine Gornja Rijeka za 2024. godinu (“Službeni glasnik Koprivničko-križevačke županije” broj 28a/23), Razdjel 002 Jedinstveni upravni odjel, glava 00201 Jedinstveni upravni odjel, program: 106 Javne potrebe u sportu, aktivnost A 106001 Poticanje amaterskog sporta i rekreacije.

c) Prioritetno područje 3 – Socijalna i zdravstvena skrb i humanitarne djelatnosti

|  |  |  |  |
| --- | --- | --- | --- |
| RED.BROJ | NAZIV UDRUGE | NAZIV PROJEKTA/PROGRAMA | IZNOS POTPORE(EUR) |
| 1.  | Udruga dragovoljaca i veterana domovinskog rata Koprivničko – križevačke županije | Održavanje Dana branitelja Općine Gornja Rijeka i obilazak spomen područja | 670,00 |

Sredstva iz ove podtočke osigurana su u Proračunu Općine Gornja Rijeka za 2024. godinu (“Službeni glasnik Koprivničko-križevačke županije” broj 28a/23), Razdjel 002 Jedinstveni upravni odjel, glava 00201 Jedinstveni upravni odjel, program: 107 Zdravstvo i socijalna skrb, aktivnost A 107007 Socijalne udruge.

III.

Općina Gornja Rijeka će sa udrugama kojima su odobrena sredstva iz točke II. ove Odluke sklopiti Ugovor o financiranju programa/projekata, najkasnije u roku od 30 dana od dana donošenja ove Odluke, kojim će se regulirati i urediti međusobni odnosi, prava i obveze Općine Gornja Rijeka i nositelja programa/projekta te način korištenja dodijeljenih novčanih sredstava od strane udruge.

IV.

Ova Odluka stupa na snagu danom objave na službenim mrežnim stranicama Općine Gornja Rijeka [www.gornja-rijeka.hr](http://www.gornja-rijeka.hr). Odluka se smatra dostavljenom sudionicima natječaja danom objave na službenoj internetskoj stranici Općine Gornja Rijeka i od dana objave počinje teći rok za prigovor. Prigovor se podnosi općinskom načelniku Općine Gornja Rijeka u roku 8 dana od dana dostave ove Odluke. Prigovor ne odgađa izvršenje odluke i daljnju provedbu natječajnog postupka.

OPĆINSKI NAČELNIK OPĆINE GORNJA RIJEKA

KLASA: 230-01/24-01/01

URBROJ: 2137-25-24-18

Gornja Rijeka, 17. lipnja 2024.

 OPĆINSKI NAČELNIK:

 Darko Fištrović

**O b r a z l o ž e n j e**

 Temeljem odredaba Pravilnika o financiranju programa i projekata udruga koji su od interesa za Općinu Gornja Rijeka („Službeni glasnik Koprivničko-križevačke županije“ broj 14/15) Općina Gornja Rijeka raspisala je Javni poziv za financiranje programa i projekata udruga koji su od interesa za Općinu Gornja Rijeka u 2024. godini.

 Na raspisani Javni poziv za 2024. godinu od 13. veljače 2024. godine pristiglo je 10 (deset) prijava programa i projekta udruga koji su od interesa za Općinu Gornja Rijeka koje je Povjerenstvo za otvaranje prijava otvorilo te uputilo Povjerenstvu za ocjenjivanje na ocjenu kvalitete.

 Povjerenstvo za ocjenjivanje je ocijenilo pristigle prijave te uputilo prijedlog financiranja općinskom načelniku na odlučivanje.

 Temeljem dostavljenog prijedloga za financiranje programa odnosno projekata, općinski načelnik je donio Odluku o dodjeli financijskih sredstava udruga prijavljenim na Javni poziv za financiranje programa i projekata udruga koji su od interesa za Općinu Gornja Rijeka za 2024. godinu.

 Sukladno članku 29. Pravilnika, udruge kojima su odobrena financijska sredstva potpore, dužne su sa Općinom Gornja Rijeka sklopiti ugovor o financiranju programa/projekata udruga kojim se uređuju međusobna prava i obveze.

 Temeljem navedenog riješeno je kao u izreci.

 **Uputa o pravnom lijeku:**

 Protiv ove Odluke, udruge koje su sudjelovale u Javnom pozivu mogu podnijeti pisani prigovor sukladno članku 29. Pravilnika.

 Prigovor se može podnijeti na postupak odabira programa/projekta, a podnosi se općinskom načelniku Općine Gornja Rijeka u roku 8 (osam) dana od dana primitka ove Odluke.

 Odluku o prigovoru donosi općinski načelnik Općine Gornja Rijeka u roku 8 (osam) dana od dana primitka prigovora. Prigovor ne odgađa izvršenje ove Odluke.

 **Općinski načelnik:**

 **Darko Fištrović**